Toeriste in Egipte vermoorArgieffoto van die Intercontinental-hotel in Hurghada. Dit is nog nie bekend gemaak waar die paartjie vermoor is nie. Twee toeriste van Switserland is in Hurghada, ŉ Rooisee-oord in Egipte, vermoor, het Switserland se ATS-nuusagentskap Vrydag berig. Geen verdere besonderhede is tans beskikbaar nie. Volgens media in Egipte is die paartjie van Switserland ŉ week gelede as vermis aangemeld en hulle is dood aangetref in ŉ villa. Die gebou se sekuriteitswag is glo die hoofverdagte in die saak.